**KURO (GRANULIŲ) KRIAUNŲ SENIŪNIJAI PIRKIMO SUTARTIS**

2024 m. birželio 5 d. Nr. DS-312

Rokiškis

**Rokiškio rajono savivaldybės administracija**, juridinio asmens kodas 188772248, kurios registruota buveinė yra Sąjūdžio a. 1, Rokiškis, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama Jaunimo reikalų koordinatoriaus (vyriausiojo specialisto) Gedimino Kriovės, veikiančio pagal Rokiškio rajono savivaldybės administracijos direktoriaus 2024 m. sausio 3 d. įsakymą Nr. AV-4 „Dėl pavedimo Gediminui Kriovei“ (toliau – Pirkėjas), ir **UAB „Lambera“**, juridinio asmens kodas 302758947, kurio registruota buveinė yra A. Vivulskio g.7, LT-03162 Vilnius, duomenys apie įmonę kaupiami ir saugomi Lietuvos Respublikos juridinių asmenų registre atstovaujama direktoriaus Miroslav Rodevič, veikiančio pagal bendrovės įstatus (toliau – Tiekėjas), toliau kartu šioje pirkimo-pardavimo sutartyje vadinami „Šalimis“, o kiekvienas atskirai – „Šalimi“, sudarė šią pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

**I. SUTARTIES OBJEKTAS**

1.1. Sutarties objektas *–* kuras (granulės) Kriaunų seniūnijai (toliau – prekės). Perkamų prekių savybės ir preliminarus kiekis nurodyti techninėje specifikacijoje (Sutarties 1 priedas).

1.2. Prekių pristatymo vieta – Liepų g. 2, Kriaunų k., Rokiškio r.

**II. SUTARTIES GALIOJIMAS, VYKDYMO PRADŽIA IR TERMINAI**

2.1. Ši Sutartis įsigalioja nuo jos pasirašymo dienos ir galioja, kol Šalys įvykdo visus savo įsipareigojimus.

2.2. Prekės turi būti pristatomos dalimis nuo 2024 m. spalio 15 d. iki 2025 m. balandžio 1 d., pagal atskirą užsakymą, vienkartinis pristatymo kiekis ne didesnis nei 15 t.

**III. SUTARTIES KAINA IR MOKĖJIMO SĄLYGOS**

3.1. Sudaroma fiksuoto įkainio sutartis. Prekės įkainis nurodytas tiekėjo pasiūlyme (Sutarties 2 priede). Bendra Sutarties vertė neturi viršyti 30 000,00 Eur su PVM (*trisdešimt tūkstančių eurų*).

3.2. Mokėjimai atliekami eurais tokia tvarka:

3.2.1. Pirkėjas atsiskaito Tiekėjui per 30 (trisdešimt) dienų nuo sąskaitos faktūros gavimo. Sąskaitos faktūros turi būti teikiamos naudojantis informacinės sistemos „E. sąskaita“ priemonėmis.

Sąskaita faktūra išrašoma Rokiškio rajono savivaldybės administracijai, mokėtoju nurodant Kriaunų seniūniją.

Pirkėjas neatsako, jeigu atsiskaitymas su Tiekėju vėluoja dėl trečiųjų asmenų veiksmų.

3.2.2. Pirkėjas už perkamą prekę Tiekėjui atsiskaito mokėjimo pavedimu į Tiekėjo nurodytą banko sąskaitą.

Apmokėjimas laikomas įvykdytu, kai pinigai patenka į Tiekėjo nurodytą sąskaitą.

3.3. Prekės įkainis be PVM nebus keičiamas visą Sutarties galiojimo laiką. Lietuvos Respublikoje pasikeitus teisės norminiams aktams, reglamentuojantiems mokesčių dydį arba įvedus naujus mokesčius, prekės įkainis su PVM bus keičiamas atitinkama dalimi, atsižvelgiant į kainos sudėtyje esančio mokesčio dalį ar pridedant naują mokestį.

3.4. Tiesioginio atsiskaitymo su Tiekėjo pasitelkiamais subtiekėjais galimybės gali būti įgyvendinamos šia tvarka:

3.4.1. Subtiekėjas norėdamas, kad Pirkėjas tiesiogiai atsiskaitytų su juo, pateikia prašymą Pirkėjui ir inicijuoja trišalės sutarties tarp jo, Pirkėjo ir Tiekėjo sudarymą. Trišalė sutartis turi būti sudaryta ne vėliau kaip iki Pirkėjo atsiskaitymo su subtiekėju. Trišalėje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į šioje sutartyje nustatytus reikalavimus;

3.4.2. Subtiekėjas, prieš pateikdamas sąskaitą faktūrą Pirkėjui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris nurodytas trišalėje sutartyje. Pirkėjo atlikti mokėjimai subtiekėjui pagal jo pateiktą sąskaitą faktūrą atitinkamai mažina sumą, kurią Pirkėjas turi sumokėti Tiekėjui pagal šią sutartį. Tiekėjas, išrašydamas ir pateikdamas sąskaitą faktūrą Pirkėjui, atitinkamai į jas neįtraukia subtiekėjo tiesiogiai Pirkėjui pateiktų ir Tiekėjo patvirtintų sumų;

3.4.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų numatytų šioje sutartyje. Nepaisant nustatyto galimo tiesioginio atsiskaitymo su subtiekėju, Tiekėjui šia sutartimi numatytos teisės, pareigos ir kiti įsipareigojimai nepereina subtiekėjui;

3.4.4. Atsiskaitymai su subtiekėju atliekami trišalėje sutartyje nustatytomis kainomis, bet neviršijant šioje sutartyje nustatytų kainų. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodytos faktiškai mokėtinos sumos, rizika prieš Pirkėją tenka Tiekėjui ir neatitikimai pašalinami Tiekėjo sąskaita;

3.4.5. Atsiskaitymas su subtiekėju vykdomas vadovaujantis šios sutarties 3.2-3.4 punktų nuostatomis.

**IV. ŠALIŲ ĮSIPAREIGOJIMAI**

4.1.Tiekėjas įsipareigoja:

4.1.1. pristatyti prekes šioje sutartyje numatytais terminais, vadovaudamasis galiojančiais Lietuvos Respublikos teisės aktais;

4.1.2. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui pristatyti prekes nustatytais terminais;

4.1.3. savo sąskaita ir laiku ištaisyti netikslumus ir pašalinti pagrįstus trūkumus, kuriuos nurodo Pirkėjas;

4.1.4. su prekėmis pateikti EnPlus A1 kokybės sertifikatą;

4.1.5. apmokėti patirtus nuostolius, kurie atsirado dėl Tiekėjo kaltės.

4.2. Pirkėjas įsipareigoja:

4.2.1. sudaryti Tiekėjui visas sąlygas, suteikti informaciją ar dokumentus, būtinus sutarčiai vykdyti;

4.2.2. glaudžiai bendradarbiauti su Tiekėju, nuolat dalyvauti aptariant eigoje kylančius klausimus;

4.2.3. šioje sutartyje nurodytomis sąlygomis ir terminais Tiekėjui sumokėti už pristatytą prekę;

4.2.4. priimti iš Tiekėjo pagal šią sutartį pristatytą prekę pagal abiejų šalių pasirašomus aktus.

**V. ŠALIŲ ATSAKOMYBĖ**

5.1. Jei Tiekėjas dėl savo kaltės nepristato prekės nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,03 % dydžio delspinigius nuo laiku nepatiektos prekės kainos už kiekvieną termino praleidimo dieną, neviršijant 10 (dešimt) % bendros Sutarties kainos.

5.2. Jei apskaičiuoti delspinigiai viršija 10 (dešimt) %bendros Sutartieskainos, Pirkėjas gali, prieš tai raštu įspėjęs Tiekėją:

5.2.1. išskaičiuoti delspinigių sumą iš Tiekėjui mokėtinų sumų;

5.2.2. nutraukti Sutartį.

5.3. Jei Pirkėjas dėl savo kaltės nustatytu terminu neapmoka už prekę, Tiekėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,03 % dydžio delspinigius nuo laiku neapmokėtos prekės kainos už kiekvieną termino praleidimo dieną, neviršijant 10 (dešimt) % bendros Sutarties kainos.

**VI. SUSIRAŠINĖJIMAS**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Už sutarties vykdymą paskirtas Pirkėjo atstovas** | **Už sutarties vykdymą paskirtas Tiekėjo atstovas** |
| Vardas, pavardė | Aldona Afanasjeva | Miroslav Rodevič |
| Adresas | Liepų g. 2, Kriaunų k., Rokiškio r. | A. Vivulskio g. 7, Vilnius |
| Telefonas | +370 618 86 218 | +370 606 53 304 |
| El. paštas | a.afanasjeva@rokiskis.lt | info@lambera.com |

6.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 darbo dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

6.3. Už Sutarties ir jos pakeitimų paskelbimą atsakingas Saulius Matiukas, Viešųjų pirkimų skyriaus vyriausiasis specialistas viešiesiems pirkimams.

**VII. SUBTIEKĖJAI IR JŲ KEITIMO TVARKA**

7.1. Sutartyje numatytos prekės tiekimui subtiekėjų nepasitelks.

**VIII. SUTARTIES PAKEITIMAI**

8.1. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.

**IX. SUTARTIES NUTRAUKIMAS**

9.1. Sutartis gali būti nutraukta raštišku abiejų Šalių susitarimu.

9.2. Tiekėjas turi teisę vienašališkai nutraukti Sutartį tik dėl Pirkėjo įsipareigojimų nevykdymo pagal Sutartį bei kai Tiekėjas negali įvykdyti savo įsipareigojimų dėl Pirkėjo ar trečiųjų asmenų kaltės ar neveikimo. Apie tokį Sutarties nutraukimą Tiekėjas raštu praneša Pirkėjui prieš 14 kalendorinių dienų.

9.3. Pirkėjas turi teisę nutraukti Sutartį, įspėjęs Tiekėją prieš 14 kalendorinių dienų, šiais atvejais:

9.3.1. kai Tiekėjas nevykdo savo įsipareigojimų pagal Sutartį;

9.3.2. kai Tiekėjas per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;

9.3.3. kai Tiekėjas perleidžia Sutartį be Pirkėjo leidimo;

9.3.4. kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

9.3.5. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis.

9.4. Pirkėjas po sutarties nutraukimo turi kiek galima greičiau patvirtinti pateiktos prekės vertę. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą tiekėjui.

9.5. Jei Sutartis nutraukiama Pirkėjo iniciatyva, nuostoliai ar išlaidos išieškomi išskaičiuojant juos iš Tiekėjui mokėtinų sumų.

9.6. Sutartį nutraukus dėl Tiekėjo kaltės, be jam priklausančio atlyginimo už pateiktą prekę, Tiekėjas neturi teisės į kokių nors patirtų nuostolių ar žalos kompensaciją.

**X. GINČŲ SPRENDIMAS**

10.1. Visi santykiai tarp Sutarties Šalių yra grindžiami geros valios ir pasitikėjimo principu. Visi ginčai ir nesusipratimai, kurie gali kilti dėl šios Sutarties vykdymo ar susiję, su šia Sutartimi, yra sprendžiami derybų būdu.

10.2. Tuo atveju, kai ginčai tarp Sutarties Šalių neišspręsti abipusio susitarimo būdu, jie yra sprendžiami Lietuvos Respublikos teismuose įstatymų nustatyta tvarka.

**XI. NENUGALIMOS JĖGOS APLINKYBĖS**

11.1. Nei viena Šalis nėra laikoma pažeidusia Sutartį arba nevykdančia savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos. Nenugalima jėga nelaikoma tai, kad Sutarties Šalis neturi reikiamų finansinių išteklių arba Sutarties Šalies kontrahentai pažeidžia savo prievoles.

11.2. Atsiradus nenugalimos jėgos aplinkybėms, savo įsipareigojimų įvykdyti negalinti Šalis, privalo raštu įspėti kitą Šalį apie šias aplinkybes, aprašius aplinkybių esmę ir laiko tarpą, per kurį manoma, kad šitos aplinkybės pasibaigs.

11.3. Jeigu nenugalimos jėgos sąlygos tęsiasi ilgiau kaip 1 (vieną) mėnesį, kiekviena iš Šalių turi teisę kreiptis į kitą Šalį su pasiūlymu nutraukti Sutartį dėl nenugalimų jėgų sąlygų.

**XII. KITOS NUOSTATOS**

12.1. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią, po vieną kiekvienai Šaliai arba Sutartis pasirašyta naudojantis saugiu elektroniniu parašu.

12.2. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

SUTARTIES PRIEDAI:

1. Techninė specifikacija.

2. Tiekėjo pasiūlymas.

**XVI. ŠALIŲ REKVIZITAI:**

**Pirkėjas:** **Tiekėjas:**

|  |  |
| --- | --- |
| **Rokiškio rajono savivaldybės administracija**  Sąjūdžio a. 1, LT-42136 Rokiškis  Įmonės kodas: 188772248  PVM mokėtojo kodas: - ne PVM mokėtoja  A. s. LT69 4010 0415 0004 0023  Luminor bankas, AB, kodas 40100  Tel. +370 458 71 433  El. p. [savivaldybe@rokiskis.lt](mailto:savivaldybe@rokiskis.lt)  Jaunimo reikalų koordinatorius  (vyriausiasis specialistas)  Gediminas Kriovė  \_\_\_\_\_\_\_\_\_\_\_\_  (parašas)  A.V. | **UAB „Lambera“**  A. Vivulskio g. 7, LT-03162 Vilnius  Įmonės kodas: 302758947  PVM mokėtojo kodas: LT100006794715  A. s. LT25 7300 0101 3114 9523  AB Swedbank bankas, kodas 73000  Tel. +370 606 53 304  El. p. info@lambera.com  Direktorius  Miroslav Rodevič  (parašas)  A.V. |